b"\n_START_ARTICLE_\nZajec in je\xc5\xbe\n_START_PARAGRAPH_\nZajec in je\xc5\xbe je basen, za katero avtor in \xc4\x8das nastanka nista znana.\n_START_SECTION_\nKaj je basen\n_START_PARAGRAPH_\nBeseda basen ali fabula, kot so jo imenovali na\xc5\xa1i starej\xc5\xa1i prijatelji in jo pod tem imenom poznajo \xc5\xa1e danes drugi narodi, prihaja od besede basniti, kar pomeni pripovedovati, kramljati. Od drugih vrst ljudsko slovstvo se lo\xc4\x8di \xc5\xbee na prvi pogled po svoji zunanji obliki, ker je navadno kratka in preprosta zgodba ali dogodek, kjer nastopajo najve\xc4\x8dkrat \xc5\xbeivali, torej \xc5\xbeiva bitja, pozneje pa tudi ne\xc5\xbeive stvari. Te same po sebi seveda ne znajo ne misliti ne govoriti, kadar pa nastopajo v basni, jih ozna\xc4\x8dujejo \xc4\x8dlove\xc5\xa1ke lastnosti. Basni v poglavju ljudsko slovstvozavzemajo pomembno poglavje. V vseh \xc4\x8dasih prej\xc5\xa1njega stoletja so imenovali to zvrst knji\xc5\xbeevnost literarno velesilo. To pa povsem upravi\xc4\x8deno, saj so se ob basnih u\xc4\x8dili in zgledovali mnogi pesnik in pisatelji. Za\xc4\x8detki basni segajo v najzgodnej\xc5\xa1o dobo stari vek, ko je \xc4\x8dlovek \xc5\xa1e \xc5\xbeivel tesno povezan z \xc5\xbeivalmi, se je seznanjal z njihovim \xc5\xbeivljenjem, navadami, nagnjenji ter se pri tem marsi\xc4\x8desa nau\xc4\x8dil. Pri \xc5\xbeivalih je iskal \xc4\x8dlovekovo miselnost in delovanje. Od tu je samo \xc5\xa1e polo\xc5\xbeil govor kar naravnost na jezik.\n_START_SECTION_\nObnova\n_START_PARAGRAPH_\nBila je lepa son\xc4\x8dna nedelja, ko je ajda cvetela in ljudje so lepo oble\xc4\x8deni hodili k ma\xc5\xa1i. Je\xc5\xbe je bil veselje volje in se tako domislil, da bi \xc5\xa1el na polje pogledat, kako kaj raste njegova ajda. Ko se je sprehajal po polju je sre\xc4\x8dal zajca, ki se je ravno tako odpravil na polje pogledat kako mu uspeva zelje. Je\xc5\xbe ga je prijazno pozdravil zajec pa mu je zani\xc4\x8dljivo rekel:\xc2\xa0\xc2\xbbKaj pa \xc5\xbee navsezgodaj leta\xc5\xa1 po polju?\xc2\xab\xc2\xa0Je\xc5\xbe mu je odgovoril, da je na sprehodu. Zajec posmehljivo odvrne, da bi za svoje krive tace lahko na\xc5\xa1el koristnej\xc5\xa1e delo. Ker je to je\xc5\xbea zelo u\xc5\xbealilo, sta se \xc5\xa1la stavit, da je\xc5\xbe zajca premaga v teku. Stavila sta se za cekin in bu\xc4\x8do \xc5\xbeganja. Nato je je\xc5\xbe od\xc5\xa1el domov se podkrepiti s hrano in povedal zgodbo \xc5\xbeeni, saj je potreboval njeno pomo\xc4\x8d. Med potjo do kraja dogajanja je \xc5\xbeeni razlo\xc5\xbeil, da se bo na koncu dolge njive postavila na brazdo in ko bo zajec pritekel do tja zavpila 'Sem \xc5\xbee tu!'. Ko je je\xc5\xbe pri\xc5\xa1el na za\xc4\x8detek njive, je bil zajec \xc5\xbee tam. In za\xc4\x8dela sta tekmovati. Je\xc5\xbe je samo stekel nekaj korakov ter se potuhnil medtem, ko je zajec pritekel na konec njive pa je je\xc5\xbeeva \xc5\xbeena zaklicala 'Sem \xc5\xbee tu!'. Zajec ni mogel verjeti in rekel, da oba tekmujeta \xc5\xa1e enkrat. In spet, ko je zajec za\xc4\x8del te\xc4\x8di se je \xc5\xbeena je\xc5\xbea potuhnila in je\xc5\xbe je zopet na koncu zavpil 'Sem \xc5\xbee tu!'. Tako je zajec tekel gor in dol pol njivi vendar je\xc5\xbea ni premagal.\n_START_SECTION_\nJe\xc5\xbe\n_START_PARAGRAPH_\nJe\xc5\xbe predstavlja pogumnega junaka ki je zelo samozavesten in hkrati zelo iznajdljiv. Ponosen je na svojo dru\xc5\xbeino, dom in delo. Predstavlja tipi\xc4\x8dnega o\xc4\x8deta v dru\xc5\xbebi, ki se je pripravljen boriti za svoje ime pa naj bo to na po\xc5\xa1ten na\xc4\x8din ali nepo\xc5\xa1ten. Je\xc5\xbe se ne rad baha niti mu ni v\xc5\xa1e\xc4\x8d, \xc4\x8de ga kdo \xc5\xbeali.\n_START_SECTION_\nZajec\n_START_PARAGRAPH_\nZajec predstavlja sotekmovalca je\xc5\xbeu. Imel se je za imenitnega gospoda in je bil grozovito o\xc5\xa1aben. Ni se menil za tiste, kateri so na pogled bili videti \xc5\xa1ibkej\xc5\xa1i od njega. lahko ga opi\xc5\xa1emo kot fizi\xc4\x8dno mo\xc4\x8dnej\xc5\xa1ega tekmovalca vendar umsko \xc5\xa1ibkej\xc5\xa1ega.\n_START_SECTION_\nJe\xc5\xbeeva \xc5\xbeena\n_START_PARAGRAPH_\nBila je vzorna \xc5\xbeena, ki je skrbela za hi\xc5\xa1na opravila v je\xc5\xbeevi dru\xc5\xbeini. Je zelo zaupala svojemu je\xc5\xbeu, ga podpiral, \xc4\x8deprav se za nekatere ni strinjala. Ker pa je bil je\xc5\xbe mo\xc5\xa1ki se mu ni upirala in vedno storila tako kot ji je naro\xc4\x8dil.\n_START_SECTION_\nZajec in je\xc5\xbe tekmujeta\n_START_PARAGRAPH_\nNeko\xc4\x8d si je zajec za\xc5\xbeelel tekmovati. \xc5\xa0el je do je\xc5\xbea in ga prosil naj z njim tekmuje, saj je vedel da ga je\xc5\xbe ne more premagati. Je\xc5\xbe se je strinjal in rekel zajcu naj kar te\xc4\x8de naprej on pa si gre iskat v hi\xc5\xa1o telovadne copate in poprosil bo \xc5\xbeeno naj gre z njim, da mu bo delala dru\xc5\xbebo, ker bo njegova pot veliko po\xc4\x8dasnej\xc5\xa1a od zaj\xc4\x8deve. Zajcu se je to zdelo imenitno, saj bo zmaga \xc5\xa1e slaj\xc5\xa1a, \xc4\x8de bo imel \xc5\xa1e ve\xc4\x8djo prednost pred je\xc5\xbeem. Tako je zajec tekel in tekel ter na poti sre\xc4\x8deval prijatelje, za katere se ni pustil motiti. Je\xc5\xbe pa je \xc5\xbee med potjo do doma pozabil na tekmovanje in si z \xc5\xbeeno privo\xc5\xa1\xc4\x8dil prijeten izlet s piknikom. Tako je zajec nevedo\xc4\x8d brez tekmeca tekel in zaradi utrujenosti omagal in umrl.\n_START_SECTION_\nZajec in je\xc5\xbe\n_START_PARAGRAPH_\n\xc5\xbdivel je zajec, ki je bil zelo pla\xc5\xa1en. Imel pa je to slabost, da je rad zmerjal druge \xc5\xbeivali, ki so bile manj\xc5\xa1e in gr\xc5\xa1e od njega. Tako je sre\xc4\x8dal je\xc5\xbea in ga ogovoril kako je grd s to bodikavo obleko. Je\xc5\xbe pa mu je odgovoril, da je njegova obleka bolj koristna od zaj\xc4\x8deve, kljub temu da je grda. Zajec \xc5\xa1e dobro ni premislil, kaj bi je\xc5\xbeu nazaj odgovoril, je izza grma pri\xc5\xa1la lisica. Je\xc5\xbe se je samo zvil v klop\xc4\x8di\xc4\x8d, med tem ko je zajec s strahom pobegnil pred lisi\xc4\x8djim nosom. Lisica se za je\xc5\xbea ni zmenila, saj ni mogla priti do je\xc5\xbeevega smr\xc4\x8dka zaradi bodic, zato je hitro odhitela za zajcem.\n_START_SECTION_\nIzdaje\n_START_PARAGRAPH_\nBasen zajec in je\xc5\xbe je izdana v knjigi Pravljice od bratov Grimm, kjer je \xc5\xa1e veliko drugih znanih in manj znanih pravljic in basni.V sloven\xc5\xa1\xc4\x8dino jih je prevedla Polonca Kova\xc4\x8d. Podobne ina\xc4\x8dice najdemo v knjigah kjer so zbrane slovenske basni in \xc5\xbeivalske pravljice ter kot samostojno slikanico Zajec in je\xc5\xbe tekmujate, ki jo je napisal Eckert Horst, v sloven\xc5\xa1\xc4\x8dino pa prevedla Erika Vouk."